section_heading: Književni doprinos
paragraph_text: Usporedno s političkom aktivnošću, Césaire se razvija i na književnom polju. Dotaknuo se brojnih književnih vrsta poput poezije, kazališta, pamfleta, diskursa i povijesnih eseja. Njegove prve pjesme pojavljuju se u časopisu Tropiques. U tim pjesmama izražava svoj otpor režimu Vichyja između 1939. i 1943. godine. Le Cahier d’un retour au pays natal jedno je od njegovih najznačajnijih djela. Svoj izričaj nastavlja pjesmama les Armes miraculeuses, Et les chiens se taisent, le Cadastre et les Ferrements. U djelu Rasprava o kolonijalizmu (fr. Discours sur le colonialisme) Césaire uspoređuje ideologiju europskih kolonijalista s nacizmom, kojeg se Europa tog vremena tek riješila. Taj njegov revolt prisutan je u većini njegovih djela koja se često nadovezuju i nadopunjuju.